Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... ны өдөр хот

**ЗӨРЧЛИЙН ТУХАЙ ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

 **1 дүгээр зүйл.**Зөрчлийн тухай хуульд доор дурдсан агуулгатай дараах зүйл, хэсэг нэмсүгэй:

  **1/6.28 дугаар зүйл:**

**“6.28 дугаар зүйл.Үндэс угсаа, арьсны өнгөөр алагчлах**

 1.Үндэс угсаа, арьсны өнгөөр алагчлах үзлийг түгээн дэлгэрүүлсэн, үндэс угсаа, арьсны өнгөөр алагчлахад өдөөн турхирсан, дэмжлэг үзүүлсэн, санхүүжүүлсэн бол хүнийг гурван зуун нэгжтэй тэнцэх хэмжээний төгрөгөөр торгох шийтгэл оногдуулна.

 2.Арьсны өөр өнгө бүхий бүлэг, эсхүл үндэсний цөөнх, угсаатныг алагчлан хүч хэрэглэсэн, хүч хэрэглэхэд өдөөн турхирсан бол хүнийг таван зуун нэгжтэй тэнцэх хэмжээний төгрөгөөр торгох, эсхүл албадан сургалтад хамруулж долоо хоногоос гуч хоногийн хугацаагаар баривчлах, эсхүл хуулийн этгээдийг таван мянган нэгжтэй тэнцэх хэмжээний төгрөгөөр шийтгэл оногдуулна.

Тайлбар: -Энэ зүйлд заасан “алагчлах” гэдэгт ялгаварлах, гадуурхах, илүүд үзэх, үзэн ядах, эрхийг хязгаарлахыг ойлгоно.”

 **2/14.7 дугаар зүйлийн 58 дахь хэсэг:**

 “58.Зорчигчтой тээврийн хэрэгслийг зөөж шилжүүлсэн, түр саатуулсан бол үйл ажиллагаа явуулах эрхийг хасаж хүнийг таван зуун мянган нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

**2 дугаар зүйл.**Зөрчлийн тухай хуулийн 10.27 дугаар зүйл, 11.33 дугаар зүйлийн 1 дэх хэсгийг хүчингүй болсонд тооцусгай.

**3 дугаар зүйл.**Энэ хуулийг Эрүүгийн хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... ны өдөр хот

**ЗӨРЧИЛ ШАЛГАН ШИЙДВЭРЛЭХ ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

 **1 дүгээр зүйл.**Зөрчил шалган шийдвэрлэх тухай хуулийн 1.8 дугаар зүйлийн 6.8 дахь заалтын “6.24 дүгээр зүйл,” гэсний дараа “6.28 дугаар зүйл,” гэж нэмсүгэй.

**2 дугаар зүйл.**Энэ хуулийг Эрүүгийн хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... ны өдөр хот

**ИРГЭНИЙ ХУУЛЬД НЭМЭЛТ ОРУУЛАХ ТУХАЙ**

 **1 дүгээр зүйл.**Иргэний хуулийн 326 дугаар зүйлд доор дурдсан агуулгатай 326.3 дахь хэсэг нэмсүгэй:

 “326.3.Түрээслэгч нь түрээсэлсэн эд хөрөнгийг гэмт хэрэг, зөрчил үйлдэхэд ашигласан бол гэм буруугийн хэлбэрээс үл шалтгаалан эд хөрөнгөд учирсан хохирлыг хариуцан барагдуулна.”

**2 дугаар зүйл.**Энэ хуулийг Эрүүгийн хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ... ны өдөр хот

**МӨНГӨ УГААХ БОЛОН ТЕРРОРИЗМЫГ САНХҮҮЖҮҮЛЭХТЭЙ**

**ТЭМЦЭХ ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

 **1 дүгээр зүйл**.Мөнгө угаах болон терроризмыг санхүүжүүлэхтэй тэмцэх тухай хуулийн 3 дугаар зүйлийн 3.1.12 дахь заалтын “хүнийг” гэснийг “хүн, хуулийн этгээдийг” гэж өөрчилсүгэй.

**2 дугаар зүйл.**Энэ хуулийг Эрүүгийн хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ...-ны өдөр хот

**АРД НИЙТИЙН САНАЛ АСУУЛГЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

 **1 дүгээр зүйл.**Ард нийтийн санал асуулгын тухай хуулийн 4 дүгээр зүйлд доор дурдсан агуулгатай 4.4 дэх хэсэг нэмсүгэй:

 “4.4.Монгол Улсын тусгаар тогтнол, нутаг дэвсгэрийн бүрэн бүтэн байдлыг үгүйсгэхтэй холбоотой асуудлаар ард нийтийн санал асуулга явуулахыг хориглоно.”

**2 дугаар зүйл.**Энэ хуулийг Эрүүгийн хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20...оны ... дугаар Улаанбаатар

сарын ...-ны өдөр хот

**АВЛИГЫН ЭСРЭГ ХУУЛЬД ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Авлигын эсрэг хуулийн 13 дугаар зүйлийн 13.2 дахь хэсгийн “Улсын Их Хурлын Ёс зүйн дэд хороо,” гэснийг “Авлигатай тэмцэх газар,” гэж өөрчилсүгэй.

**2 дугаар зүйл.**Энэ хуулийг Эрүүгийн хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

20... оны ... дугаар Улаанбаатар

сарын ...-ны өдөр хот

**ПРОКУРОРЫН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Прокурорын тухай хуулийн 45 дугаар зүйлийн 45.4 дэх хэсгийн “прокурорыг” гэснийг “Монгол Улсын иргэнийг” гэж өөрчилсүгэй.

**2 дугаар зүйл.**Энэ хуулийг Эрүүгийн хэрэг хянан шийдвэрлэх тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг